**Стипендије Владе Народне Републике Кине**

Влада Народне Републике Кине додељује стипендије за основне, мастер и докторске студије, опште стипендије и сениор стипендије.

Додељено ће бити укупно 5 стипендија.

Могу се пријавити кандидати који:

* нису становници Народне Републике Кине и који су доброг здравља;
* матуранти средње школе млађи од 25 година у тренутку пријаве на основне студије;
* кандидати са завршеним основним студијама млађи од 35 година у тренутку пријаве на мастер студије;
* кандидати са завршеним мастер студијама млађи од 40 година у тренутку пријаве на докторске студије;
* кандидати млађи од 45 година са дипломом средње школе (најмање) који се пријављују на опште стипендије;
* кандидати са завршеним магистарским студијама или ванредни професори млађи од 50 година у тренутку пријаве на сениор програме стипендија.

**Рок за пријаву: 27. јануар 2020.**

Пријављивање се врши онлајн према инструкцијама за онлајн пријављивање и обавезним слањем целокупне документације до 27. 01. 2020. године на следећу адресу:

Министарство просвете, науке и технолошког развоја,

Немањина 22-26, Сектор за високо образовање, крило Ц, 6. спрат, канцеларија бр. 24, са назнаком: За конкурс „Стипендије Владе НР Кине“.

Контакт особа у Министарству просвете, науке и технолошког развоја: jelena.pazun@mpn.gov.rs

Више о пропозицијама Конкурса можете видети [овде](http://www.mpn.gov.rs/wp-content/uploads/2019/11/Propozicije-konkursa-3.pdf?fbclid=IwAR0WYwfDQVZ2CzL-wUpUWnSS-ycfujZEIQKBFwrMMTeQgTQ6bmV7g9sHd8E).

Инструкције за онлајн пријављивање можете видети [овде](http://www.mpn.gov.rs/wp-content/uploads/2019/11/Instrukcije-za-onlajn-prijavljivanje.pdf?fbclid=IwAR3Ma67H6Ap1IDsxUYHeF9lTtd-PHJ2WInqd9Jk-j8yJhDeBDoMzjORi5G0).

Више информација о овом програму стипендија можете наћи [овде](http://www.campuschina.org/).